Ufahamu
Language: Swahili | Genre: Exam

MZEE ZAITUNI

Mzee Zaituni alikuwa kwenye ukiwa wa kimya kilichopasuapasua ukiwa wa pori hilo. Alibandika na kubandua chapuchapu za nyayo zake. Alitembeatembea huku akimangamanga kama mlevi aliyepiga gongo haramu aila ya 'Majonzi ya simba' Alizivurugavuruga vipilipili vya utimutimu wa julfa zake.

Alikuwa amekamatwa papatupapatu na furi furi za migongano ya mirindimo ya 'waza wazua, 'jenga bomoa'. Ushikwapo shikamana. Walinena wazee wa enzi za kuenziwa za 'Ndemi na Mathathi'.

Pori lilikuwa kama kiza kaniki lenye ukiwa na upweke uliopenyapenya masikioni na kumuuma pakubwa. Akili zilimwendea mbiombio na migongano ya mawazo ikawa kama milima. Hakuwa na wakati wa kumwomba mitume zeuze Nabii! "Maria mke wangu wa dhati" Aliizungumzia nafsi yake.

Mariamu alipiga kite na kubingirika kitandani bingiribingiri kama gari lililokosa njia. Uchungu wa mwana aujuaye ni mzazi. Kiwewe, hamaniko na dukuduku za hangahanga za moyoni zilimjaa chekwachekwa. Aka! Kuzaa si kazi, jozi ni kulea mwana, wakaghilibu wajadi. Alizidi kuupenyapenya msitu ule kwa mnyatio wa tahathari tahathari kabla ya athari alielewa fikafika. Ghafla bin vuu, pori lilishamiriwa na milio migeni migeni na ya ajabu. Milio hiyo ilitisha kama kaputi. Aliduwaa na kupumbaa kisha akapigwa na bufwaa ghaifa ya kushangaa. Alitetema mwilini tetemeteteme lubwi kwenye tawi hafifu kwenye msimu wa kusikusi.

Nyayo zake zilishidilia chini asijue la kufanya na zikawa nanga. Parafujo za miguu zilikauka kama jangwa la sahara. Mtume mwombezi! Alitulia tuli kama maji kasikini. Alingojea kukiona alichokiona shaitani alipomfinya mwana wa Mungu matakoni.

Macho yalimtoka pima na akayakondoa nje kukiona kiwiliwili, kibonge kama cha insi kilichojaa nywele jeusi pi pi pi laula mpingo.Kilibeba mabegani mwake kaputi ya mtu marehemu. Ibilisi! Iziraili mkuu! Alilaani vikali huku akiyatema mate.

Katika mazingaombwe na hekaheka za ukunga, Mariamu Tuo alijifungua salama salimi. 'Asante Mungu' Nyemi tano zilipigwa, mvulana dhuria kwishazaliwa.

Mzee Zaituni alichapuachapua, patashika za miguu yake kwa mwendo wa kasi hadi chengoni mwake. "Hongera bibi yangu, Dayani amekusaidia kwa hali na mali". Mara maria akazimia zi.